КОМИ РЕСПУБЛИКАСА ЮРАЛЫСЬЛÖН

ИНДÖД

**Гражданаöн, кодъяс кöсйöны уджавны Коми Республикаса государственнöй гражданскöй служба чинын, да Коми Республикаса государственнöй гражданскöй служащöйясöн сетöм юöрлысь збыльлунсö да тырвыйöлунсö прöверитöм да Коми Республикаса государственнöй гражданскöй служащöйясöн служебнöй поведение дорö корöмъясö кутчысьöмсö прöверитöм йылысь**

«Гражданаöн, кодъяс кöсйöны уджавны федеральнöй государственнöй служба чинын, да федеральнöй государственнöй служащöйясöн сетöм юöрлысь збыльлунсö да тырвыйöлунсö прöверитöм да федеральнöй государственнöй служащöйясöн служебнöй поведение дорö корöмъясö кутчысьöмсö прöверитöм йылысь» Россия Федерацияса Президентлöн 2009 во кöч тöлысь 21 лунся 1065 №-а Индöд серти, «Коми Республикаса государственнöй гражданскöй службалöн öткымын мог йылысь» Коми Республикаса Оланпас серти шуа:

1. Вынсьöдны Гражданаöн, кодъяс кöсйöны уджавны Коми Республикаса государственнöй гражданскöй служба чинын, да Коми Республикаса государственнöй гражданскöй служащöйясöн сетöм юöрлысь збыльлунсö да тырвыйöлунсö прöверитöм да Коми Республикаса государственнöй гражданскöй служащöйясöн служебнöй поведение дорö корöмъясö кутчысьöмсö прöверитöм йылысь положение содтöдын индöм серти.

2. Коми Республикаса государственнöй власьт органъяслöн, Коми Республикаса государственнöй органъяслöн юрнуöдысьяслы 2010 во тöвшöр тöлысь 20 лунöдз примитны тайö Индöдöн вынсьöдöм Положение олöмö пöртöм кузя мераяс.

3. Коми Республикаса государственнöй власьт органъяслöн, Коми Республикаса государственнöй органъяслöн юрнуöдысьяслы 2010 во тöвшöр тöлысь 20 лунöдз урчитны кадрöвöй службаса чина йöзöс, кодъяс кывкутöны коррупционнöй да мукöд право торкалöмъясысь öлöдöм кузя удж вöсна татшöм могъяс налы индöмöн:

а) видзöдны, кыдзи Коми Республикаса государственнöй гражданскöй служащöйяс кутчысьöны дзескöдöмъясö да запретъясö, интересъяс серти конфликъяс бырöдöм либö ладмöдöм йылысь корöмъясö, кыдзи найö пöртны могъяс, мый урчитöма «Коррупциялы паныд тыш йылысь» Федеральнöй оланпасöн да мукöд федеральнöй оланпасöн (водзö – служебнöй поведение дорö корöмъяс);

б) примитны мераяс, медым аддзыны да бырöдны помкаяс да условиеяс, кутшöмъяс вöсна артмöны Коми Республикаса государственнöй гражданскöй службаын интересъяс серти конфликтъяс;

в) могмöдны комиссиялысь удж сы серти, кыдзи кутчысьны Коми Республикаса государственнöй гражданскöй служащöйяслöн служебнöй поведение дорö корöмъясö да ладмöдны интересъяс серти конфликтъяс;

г) сетны консультация отсöг Коми Республикаса государственнöй гражданскöй служащöйяслы юалöмъяс серти, кутшöмъяс йитчöны служебнöй поведение дорö практика вылын корöмъяскöд да государственнöй служащöйяслöн служебнöй поведениеса öтувъя принципъяскöд, мый вынсьöдöма Россия Федерацияса Президентлöн 2002 во моз тöлысь 12 лунся 885 №-а Индöдöн, а сiдзжö мый йитчö удж вылö босьтысьöс (уджöн могмöдысьöс), Россия Федерацияса прокуратура органъясöс, мукöд государственнöй органöс петкöдлысьлöн Коми Республикаса государственнöй гражданскöй служащöйясöн коррупционнöй право торкалöмъяс йылысь, наöн чöжöс йылысь, эмбур да эмбур сяма обязательствояс йылысь абу збыль юöр либö абу тырвыйö юöр сетöм йылысь уведомлениекöд;

д) могмöдны збыльмöдны Коми Республикаса государственнöй гражданскöй служащöйясöн удж вылö босьтысьöс (уджöн могмöдысьöс), Россия Федерацияса прокуратура органъясöс, мукöд государственнöй органöс на дорö йöзсянь став шыöдчöм йылысь коррупционнöй право торкöм вылö найöс корöм могысь;

е) котыртны право боксянь велöдöм Коми Республикаса гражданскöй служащöйясöс;

ж) нуöдны служебнöй прöверкаяс;

з) прöверитны чöжöс йылысь, эмбур йылысь да эмбур сяма обязательствояс йылысь юöрлысь збыльлунсö да тырвыйöлунсö, мый сетöны граждана, кодъяс кöсйöны уджавны Коми Республикаса государственнöй гражданскöй служба чинын, да Коми Республикаса государственнöй гражданскöй служащöйяс, прöверитны, кыдзи Коми Республикаса государственнöй гражданскöй служащöйяс кутчысьöны служебнöй поведение дорö корöмъясö, а сiдзжö прöверитны, кыдзи Коми Республикаса государственнöй гражданскöй служба чинын уджавлысь граждана кутчысисны дзескöдöмъясö накöд удж сёрнитчöм кырымалöм дырйи Коми Республикаса государственнöй гражданскöй службаысь мунöм бöрын;

и) индыны кадрöвöй службаяслысь чина йöзöс коррупциялы паныд тыш йылысь нормативнöй правовöй акт проектъяслöн налöн компетенция серти;

к) нуöдны öтувъя удж право видзан органъяскöд урчитöм удж юкöн серти.

4. Вöзйыны Коми Республикаын меставывса асвеськöдлан органъяслы уджавны тайö Индöд серти, кор лöсьöдöны да вынсьöдöны чöжöс йылысь, эмбур да эмбур сяма обязательствояс йылысь юöрлысь, мый сетöны муниципальнöй служба чинын уджавны кöсйысь граждана, муниципальнöй служащöйяс, индöм чинын уджавны кöсйысь гражданаöн сетöм юöрлысь збыльлун да тырвыйöлун прöверитöм йылысь положениеяс Россия Федерацияса нормативнöй правовöй актъяс серти, а сiдзжö муниципальнöй служащöйясöн дзескöдöмъясö да запретъясö, интересъяс серти конфликтъяс бырöдöм да ладмöдöм йылысь корöмъясö кутчысьöмсö, наöн могъяс олöмö пöртöмсö да служебнöй поведение дорö корöмъясö кутчысьöмсö прöверитöм йылысь положениеяс, мый урчитöма «Коррупциялы паныд тыш йылысь» Федеральнöй оланпасöн, мукöд федеральнöй оланпасöн, Коми Республикаса нормативнöй правовöй актъясöн да муниципальнöй правовöй актъясöн.

5. Тайö Индöдыс вынсялö сiйöс официальнöя йöзöдан лунсянь 10 лун бöрын.

Коми Республикаса Юралысь В.Торлопов

Сыктывкар

2009 вося öшым тöлысь 21 лун

132 №

ВЫНСЬÖДÖМА

Коми Республикаса Юралысьлöн

2009 во öшым тöлысь 21 лунся 132 №-а Индöдöн

(содтöд)

Гражданаöн, кодъяс кöсйöны уджавны Коми Республикаса государственнöй гражданскöй служба чинын, да Коми Республикаса государственнöй гражданскöй служащöйясöн сетöм юöрлысь збыльлунсö да тырвыйöлунсö прöверитöм да Коми Республикаса государственнöй гражданскöй служащöйясöн служебнöй поведение дорö корöмъясö кутчысьöмсö прöверитöм йылысь

**ПОЛОЖЕНИЕ**

1. Тайö Положениеöн урчитöма прöверка нуöдан пöрадок:

а) чöжöс йылысь, эмбур да эмбур сяма быть обязательствояс йылысь юöрлысь збыльлунсö да тырвыйöлунсö, мый сетöны «Коми Республикаса государственнöй гражданскöй служба чинын уджавны кöсйысь гражданаöн да Коми Республикаса государственнöй гражданскöй служащöйясöн чöжöс йылысь, эмбур да эмбур сяма обязательствояс йылысь юöр сетöм йылысь» Коми Республикаса Юралысьлöн 2009 во моз тöлысь 24 лунся 98 №-а Индöд серти:

граждана, кодъяс кöсйöны уджавны Коми Республикаса государственнöй гражданскöй служба чинын (водзö - граждана), отчётнöй кадпас вылö;

Коми Республикаса государственнöй гражданскöй служащöйяс (водзö – государственнöй служащöйяс) отчётнöй кад помасьöм вылö;

б) Коми Республикаса государственнöй гражданскöй службаö пыригöн гражданаöн сетан юöрлысь збыльлунсö да тырвыйöлунсö Россия Федерацияса нормативнöй правовöй актъяс серти (водзö – Россия Федерацияса нормативнöй правовöй акт серти гражданаöн сетöм юöр);

в) государственнöй служащöйясöн дзескöдöмъясö да запретъясö, интересъяс серти конфликт бырöдöм либö ладмöдöм йылысь корöмъясö, наöн могъяс олöмö пöртöмö кутчысьöмсö да служебнöй поведение дорö корöмъясö кутчысьöмсö, мый урчитöма «Коррупциялы паныд тыш йылысь» Федеральнöй оланпасöн да мукöд федеральнöй оланпасöн (водзö – служебнöй поведение дорö корöмъяс).

2. Тайö Положениелöн 1 пунктса «б» да «в» подпунктъясöн артыштöм прöверка нуöдсьö лöсялöмöн граждана серти, кодъяс кöсйöны уджавны Коми Республикаса государственнöй гражданскöй службалöн кöть кутшöм чинын, да государственнöй служащöйяс серти, кодъяс уджалöны Коми Республикаса государственнöй гражданскöй службалöн кöть кутшöм чинын.

3. Чöжöс йылысь, эмбур да эмбур сяма обязательствояс йылысь юöрлысь збыльлунсö да тырвыйöлунсö прöверитöм, мый сетöма государственнöй служащöйöн, кодi уджалö Коми Республикаса государственнöй гражданскöй служба чинын, мый абу пыртöма чин лыддьöгö, мый вынсьöдöма «Коми Республикаса государственнöй гражданскöй службаса чин лыддьöг, кытчö гражданаöс индöм дырйи да кöнi Коми Республикаса государственнöй гражданскöй служащöйяслöн уджалöм дырйи колö сетны чöжöс йылысь, эмбур да эмбур сяма обязательствояс йылысь юöр, а сiдзжö сылöн гöтырлöн (верöслöн) да тыр арлыдтöм челядьлöн чöжöс йылысь, эмбур да эмбур сяма обязательствояс йылысь юöр вынсьöдöм йылысь» Коми Республикаса Юралысьлöн 2009 во моз тöлысь 28 лунся 99 №-а Индöдöн, да кодi кöсйö уджавны Коми Республикаса государственнöй гражданскöй служба чинын, мый артыштöма тайö чин лыддьöгнас, нуöдсьö тайö Положениеöн урчитöм пöрадок серти, медым прöверитны гражданаöн сетöм юöрсö Россия Федерацияса нормативнöй правовöй актъяс серти.

4. Тайö Положениелöн 1 пунктöн артыштöм прöверка нуöдсьö Коми Республикаса государственнöй власьт органлöн, Коми Республикаса государственнöй органлöн юрнуöдысьлöн решение серти.

Решение примитсьö торйöн быд гражданин либö государственнöй служащöй серти гижöмöн.

5. Коми Республикаса государственнöй власьт органлöн, Коми Республикаса государственнöй органлöн кадрöвöй службаяс (водзö – кадрöвöй службаяс) Коми Республикаса государственнöй власьт органлöн, Коми Республикаса государственнöй органлöн юрнуöдысьлöн решение серти прöверитö:

а) чöжöс йылысь, эмбур да эмбур сяма обязательствояс йылысь юöрлысь, мый сетöма гражданаöн, кодъяс кöсйöны уджавны Коми Республикаса государственнöй гражданскöй служба чинын, мый пыртöма чин лыддьöгö, мый вынсьöдöма «Коми Республикаса государственнöй гражданскöй службаса чин лыддьöг, кытчö гражданаöс индöм дырйи да кöнi Коми Республикаса государственнöй гражданскöй служащöйяслöн уджалöм дырйи колö сетны чöжöс йылысь, эмбур да эмбур сяма обязательствояс йылысь юöр, а сiдзжö сылöн гöтырлöн (верöслöн) да тыр арлыдтöм челядьлöн чöжöс йылысь, эмбур да эмбур сяма обязательствояс йылысь юöр вынсьöдöм йылысь» Коми Республикаса Юралысьлöн 2009 во моз тöлысь 28 лунся 99 №-а Индöдöн, а сiдзжö гражданаöн сетöм юöрлысь збыльлунсö да тырвыйöлунсö Россия Федерацияса нормативнöй правовöй актъяс серти;

б) Коми Республикаса государственнöй гражданскöй служба чинын уджалысь государственнöй служащöйясöн сетöм чöжöс йылысь, эмбур да эмбур сяма обязательствояс йылысь юöрлысь збыльлунсö да тырвыйöлунсö;

в) Коми Республикаса государственнöй гражданскöй служба чинын уджалысь государственнöй служащöйяслöн служебнöй поведение дорö кутчысьöмсö.

6. Прöверитöм вылö подулöн лоö гижöмöн оформитöм юöр:

а) гражданинöн либö государственнöй служащöйясöн тайö Положениелöн 1 пунктса «а», «б» подпунктъяс серти сетöм абу збыль либö абу тырвыйö юöр сетöм йылысь;

б) государственнöй служащöйöн служебнöй поведение дорö корöмъясö абу кутчысьöм йылысь.

7. Тайö Положениелöн 6 пунктöн артыштöм юöр вермасны сетны:

а) право видзан да вот органъяс;

б) политическöй партияяслöн да оланпас серти регистрируйтöм мукöд ставроссияса общественнöй котыръяслöн, кодъяс оз лоны политическöй партияясöн, пыр уджалысь веськöдлысь органъяс;

в) Россия Федерацияса Общественнöй палата;

г) Коми Республикаса Общественнöй палата.

8. Анономнöй сяма юöр оз вермы лоны подулöн прöверитöм вылö.

9. Прöверкаыс нуöдсьö сiйöс нуöдöм йылысь решение примитан лунсянь 60 лунысь оз сёрджык. Торъя случайяс дырйи Коми Республикаса государственнöй власьт органлöн, Коми Республикаса государственнöй органлöн юрнуöдысьлöн решение серти, кор абуöсь тырвыйö подувъяс, медым помавны прöверка (кор прöверка нуöдöм вылö колöны содтöд материалъяс), сэки прöверкалысь кадсö вермасны нюжöдны 90 лунöдз.

10. Кадрöвöй службаяс нуöдöны прöверкасö:

а) ас кежысь;

б) «Оперативно-розыскнöй удж йылысь» Федеральнöй оланпаслöн 7 статьяса мöд юкöнлöн 7 пункт серти (водзö – «Оперативно-розыскнöй удж йылысь» Федеральнöй оланпас) оперативно-розыскнöй удж нуöдöм вылö уполномочитöм олöмö пöртысь федеральнöй власьт органъясö запрос мöдöдöмöн.

11. Тайö Положениелöн 10 пунктса «а» подпунктöн артыштöм прöверка нуöдiгöн кадрöвöй службаса чина йöзлöн эм право:

а) сёрнитны гражданинкöд либö государственнöй служащöйкöд;

б) тöдмасьны гражданинöн либö государственнöй служащöйöн сетöм содтöд материалъясöн;

в) босьтны гражданинсянь либö государственнöй служащöйсянь сыöн сетöм материалъяс серти гöгöрвоöдöмъяс;

г) мöдöдны колана ногöн запросъяс Россия Федерацияса прокуратура органъясö, федеральнöй государственнöй мукöд органö (оперативно-розыскнöй удж нуöдöм вылö уполномочитöм олöмö пöртысь федеральнöй власьт органъяс кындзи), Коми Республикаса да Россия Федерацияса мукöд субъектлöн государственнöй органъясö, федеральнöй государственнöй органъяслöн мутас органъясö, меставывса асвеськöдлан органъясö, предприятиеясö, учреждениеясö, организацияясö да общественнöй котыръясö (водзö – государственнöй органъяс да организацияяс), кодъяслöн эм та йылысь юöр: гражданинлöн либö государственнöй служащöйлöн, сылöн гöтырлöн (верöслöн) да тыр арлыдтöм челядьлöн чöжöс йылысь, эмбур да эмбур сяма обязательствояс йылысь; законодательство серти гражданинöн сетöм юöрлöн збыльлун да тырвыйöлун йылысь; служебнöй поведение дорö государственнöй служащöйлöн кутчысьöм йылысь;

д) юасьны торъя йöзлысь да босьтны налысь юöр налöн сöгласие серти.

12. Тайö Положениелöн 11 пунктса «г» подпунктöн артыштöм запросын индöны:

а) государственнöй органлöн либö организациялöн, кытчö мöдöдсьö запрос, юрнуöдысьлысь ов, ним, вич;

б) нормативнöй правовöй акт, мый вылö подулавсьö запрос;

в) гражданинлöн либö государственнöй служащöйлöн, сылöн гöтырлöн (верöслöн) да тыр арлыдтöм челядьлöн, кодлысь прöверитöны чöжöс йылысь, эмбур да эмбур сяма обязательствояс йылысь юöр, гражданинлöн, кодi сетiс Россия Федерацияса нормативнöй правовöй актъяс серти юöр, мыйлысь прöверитöны тырвыйöлунсö да збыльлунсö, либö государственнöй служащöйлысь, код серти эм эм служебнöй поведение дорö корöмъясö кутчысьтöмлун йылысь юöр, ов, ним, вич, чужан кадпас да места, регистрируйтан места, олан да (либö) овлан места, уджалан (служба) чин да места;

г) став юöрыс, мый колö прöверитны;

д) корана юöр сетан кадпас;

е) запрос дасьтысь государственнöй служащöйлысь ов, инициалъяс да телефон номер;

ж) мукöд колана юöр.

13. Оперативно-розыскнöй мероприятиеяс нуöдöм йылысь запросын юöр кындзи, мый гижöма тайö Положениелöн 12 пунктын, индыссьö юöр, мый лоис подулöн прöверка нуöдöм вылö, государственнöй органъяс да организацияяс, кытчö мöдöдлiсны (мöдöдöма) запросъяс, да юалöмъяс, мый вöлi сэнi пасйöма, сетсьö «Оперативно-розыскнöй удж йылысь» Федеральнöй оланпаслöн 7 статьялöн мöд юкöнса 7 пункт вылö да 8 статьялöн öкмысöд юкöн вылö ссылка.

14. Запросъяссö мöдöдö Коми Республикаса государственнöй власьт лöсялана органлöн, Коми Республикаса государственнöй органлöн юрнуöдысь государственнöй органъясö да организацияясö, меставывса асвеськöдлан органъясö да общественнöй котыръясö.

15. Государственнöй органъяслöн да организацияяслöн юрнуöдысьяс, кодъяслöн нимъяс вылö воис запросыс, збыльмöдöны запроссö законодательство серти да сетöны корана юöрсö.

16. Лöсялана кадрöвöй службалöн юрнуöдысь либö уполномочитöм морт:

а) юöртö гижöмöн государственнöй служащöйöс сы серти прöверка нуöдны заводитöм йылысь да гöгöрвоöдö сылы тайö пунктса «б» подпункт йылысь – лöсялана решение воан лунсянь кык уджалан лунöн;

б) нуöдö беседа государственнöй служащöйлöн ходатайствоöн шыöдчöм дырйи, кöнi сылы юöртöны сы йылысь, Положение серти сетöм кутшöм юöр да служебнöй поведение дорö кутшöм корöмъясö кутчысьöм кутасны прöверитны, - государственнöй служащöйлöн шыöдчöм сетан лунсянь сизим уджалан лунöн, а кор эм пыдди пуктана помка – государственнöй служащöйкöд сöгласуйтöм кадö.

17. Прöверка помасьöм бöрын лöсялана кадрöвöй службалöн юрнуöдысьлы либö уполномочитöм мортлы колö тöдмöдны государственнöй служащöйöс прöверкалöн кывкöртöдъясöн государственнöй гуся юöр йылысь Россия Федерацияса законодательствоö кутчысьöмöн.

18. Государственнöй служащöйлöн эм право:

а) сетны гöгöрвоöдöмъяс гижöмöн: прöверка нуöдiгöн; тайö Положениелöн 16 пунктса «б» подпунктын индöм юалöмъяс серти; прöверка результат серти;

б) вайны содтöд материалъяс да сетны на серти гижöмöн гöгöрвоöдöмъяс;

в) шыöдчыны лöсялана кадрöвöй службаö, мый колö гижны ходатайство сыкöд беседа нуöдöм йылысь тайö Положениелöн 16 пунктса «б» подпунктын индöм юалöмъяс серти.

19. Тайö Положениелöн 18 пунктын индöм гöгöрвоöдöмъяссö пуктöны прöверитан материалъяс дорö.

20. Прöверка нуöдан кад кежлö государственнöй служащöйöс вермас вештыны Коми Республикаса государственнöй гражданскöй служба чинысь Коми Республикаса государственнöй власьт органлöн, Коми Республикаса государственнöй органлöн юрнуöдысь сiйöс нуöдöм йылысь решение примитан лунсянь 60 лунысь оз дырджык кежлö. Кор прöверка нуöдан кадсö нюжöдöны, сэки индöм кадыс Коми Республикаса государственнöй власьт органлöн, Коми Республикаса государственнöй органлöн юрнуöдысьöн нюжöдсьö 90 лунöдз.

Государственнöй служащöйöс Коми Республикаса государственнöй гражданскöй служба чинысь мездан кад дырйи сылöн чин серти мынтан сьöмыс кольö сiйö жö.

21. Лöсялана кадрöвöй службаса юрнуöдысь либö уполномочитöм морт сетö Коми Республикаса государственнöй власьт органлöн, Коми Республикаса государственнöй органлöн юрнуöдысьлы прöверкалöн помшуöм йылысь доклад.

22. Прöверкалöн помшуöмъяс йылысь юöртö Коми Республикаса государственнöй власьт органлöн, Коми Республикаса государственнöй органлöн юрнуöдысь öттшöтш та йылысь гражданинлы либö государственнöй служащöйлы юöртöмöн, код серти нуöдсис прöверка, право видзан да вот органъяслы, политическöй партияяслöн да оланпас серти регистрируйтöм мукöд ставроссияса общественнöй котыръяслöн, кодъяс оз лоны политическöй партияясöн, пыр уджалысь веськöдлысь органъяслы, Россия Федерацияса общественнöй палаталы да Коми Республикаса общественнöй палаталы, кодъяс сетiсны юöр, мый лоис подулöн прöверка нуöдöм вылö, персональнöй даннöйяс да государственнöй гусятор йылысь Россия Федерацияса законодательствоö кутчысьöмöн.

23. Кор прöверка дырйи петкöдчöма преступление либö административнöй право торкалöм, сэки та йылысь материалъяссö сетöны государственнöй органъясö налöн компетенция серти.

24. Кор прöверка дырйи петкöдчис, мый государственнöй служащöй эз пыдди пукты интересъяс серти конфликтъяс бырöдöм либö ладмöдöм йылысь корöмъяс либö служебнöй поведение дорö корöмъяс, сэки прöверка материалъяссö сетöны государственнöй гражданскöй служащöйлöн служебнöй поведение дорö корöмъясö кутчысьöм да интересъяс серти конфликт ладмöдöм кузя лöсялана комиссияö.

25. Прöверка серти материалъяссö видзöны кадрöвöй службаын сiйöс помалан лунсянь куим во, сэсся сетöны государственнöй органлöн архивö.

Вудж. Кузнецова Н.А., 16 014 пас